বাংলাদেশ সড়ক পরিবহন সমিতির মহাসচিব খন্দকার এনায়েতউল্ল্যাহ বলেন, সমিতির পক্ষ থেকে পরিবহন মালিকদের জানিয়ে দেয়া হয়েছে মোট টিকিটের শতকরা ৫০ ভাগ টিকিট বিক্রির জন্য। ঈদের পূর্ব মুহূর্তে মানুষ যাতে ভোগান্তির শিকার না হয়। তিনি আরো বলেন, মহাখালী টার্মিনাল থেকে টাঙ্গাইল ও ময়মনসিংহ জেলার রুটগুলোতে সাধারণত অগ্রিম টিকেট দেয়া হয় না। তবে উত্তরবঙ্গ ও সিলেটের বাসে অগ্রিম টিকিট বিক্রি শুরু হচ্ছে। তিনি বলেন, কোন অবস্থায় যেন নির্ধারিত ভাড়ার অতিরিক্ত না নেয়া হয় সে ব্যাপারে নির্দেশনা দেয়া হয়েছে। বিষয়টি সমিতির পক্ষ থেকে মনিটরিং করা হবে।